સંયુક્ત રાષ્ટ્ર માનવાધિકાર પંચે આ રિપોર્ટ જારી કરતાં પાકિસ્તાનને પણ કહ્યું છે કે તે આતંક વિરોધી કાયદાનો ઉપયોગ શાંતિ માટે કામ કરનાર લોકોને પરેશાન કરવા અથવા અસંતોષને ડામવા માટે ન કરે. કાશ્મીરમાં માનવાધિકાર ઉલ્લંઘનના કેસોમાં તત્કાળ સમાધાનની જરૂર પર ભાર મૂકતા રિપોર્ટમાં ઉમેરાયું છે કે 'કાશ્મીરમાં રાજકીય સમાધાન માટે કોઇ પણ પ્રસ્તાવમાં આ વાત સામેલ થવી જોઇએ કે ત્યાં હિંસાનું ચક્ર બંધ થાય અને માનવાધિકારોના ઉલ્લંઘન માટે જવાબદેયતા નક્કી થાય.'